ВЕСЕЛИН ПЕРИЋ

(1930−2009)

А

кадемик проф. др Веселин Перић рођен је 20. јануара 1930. године у Загоричу код Под­­­­го­ри­це. Студије математике завршио је 1954. на При­родословно-математичком факултету Свеучи­лишта у Загребу. На Катедри за математику Фи­­лозофског факултета у Сарајеву из­аб­ран је 1955. за аси­стента. Двије године касније оти­шао је на специјализацију на Математички ин­сти­тут Уни­вер­зитeта у Гетин­гену, гдје је провео пет се­мес­та­ра, прво као стипен­диста Њемачке службе за ака­демску размјену (DAAD), а потом и Хум­бол­тове фондације. Тамо је стекао знања о савременим то­ко­вима у ма­те­ма­тици, посебно у алгебри, и по по­вратку са уса­врша­вања био је једини модерно образован алгебриста на про­стору бивше Југо­славије. На Математичком одјелу Природно-математичког факултета у За­гребу завршио је постдипломске студије 1965, под мен­тор­ством про­фе­со­ра Ђуре Ку­ре­пе, одбранивши магистарски рад *Теорија идеала Еми Нетер и Р. Дедекинда* *(са посебним освртом на инвертибилне и квази­инвертибилне идеале)*. На истом факултету и код истог ментора 1966. одбранио је док­тор­ску дисертацију *Прилог те­о­рији идеала*.

На Природно-математичком факултету у Сарајеву биран је у звање до­цен­­­та (1966), ванредног професора (1971) и редовног (1977). Био је шеф Одсје­ка за математику и декан овог факултета. Шест година предавао је алге­б­ру на Машинском факултету у Сарајеву. Држао је предавања на сту­­дијама ма­­тематике у Загребу и на више других студија. У два мандата био је пред­сје­д­ник Дру­штва математичара, физичара и астронома БиХ и члан Пле­нума друштава мате­матичара Југославије. Носилац је Ордена заслуга за на­род са сребрном зви­­јездом. За научни рад добио је награду „Веселин Ма­слеша” и Два­­де­се­т­сед­­мо­­­ј­улску награду БиХ.

Новембра 1992. напустио је Сара­јево и отишао у Њемачку. Касније је пре­шао у Подгорицу, гдје је на При­родно-математичком факултету радио до одлас­ка у пензију, 2001. године. Био је ангажован на Катедри за математику при Филозофском факултету у Источном Сарајеву од њеног оснивања.

Његово научно дјеловање обухвата области комутативне алгебре и асоци­јативних прстенова, али и уређених структура, теорија скупова и релација у об­ласти функционалних једначина.

За дописног члана Академије наука и умјетности Бо­сне и Херцеговине иза­бран је1987. године. Неко вријеме био је вршилац дужности генералног сек­­ретара Академије, а затим члан Предсједништва. Био је један од оснивача Ака­демије наука и умјетности Републике Српске, њен до­писни члан од ос­ни­вања, а редовни од 1997. године. У овој институцији био је члан Коми­сије за ме­­­ђу­­народне ве­зе, члан Пред­сједништва, пот­пред­сјед­ник и вршилац дуж­но­сти пред­сјед­ника (сеп­тембар 2000. – јул 2003). Године 2002. изабран је за ре­дов­­ног члана Акаде­мије наука и умјетности Црне Горе, ван радног састава.

Академик Веселин Перић преминуо је 3. децембра 2009. у Подгорици.

Важнији радови: *Predavanja iz linearne algebre*, Sarajevo 1963; *Zbirka rije*­*še­nih zadataka iz matematike II, 1* (koautor sa Milošem Tomićem), Sarajevo 1975, 19812, 19873; *Zbirka rije*­*šenih zadataka iz matematike II, 2* (koautor sa Mi­lo­šem Tomićem i Petrom Karačićem), Sarajevo1976, 19832, 19873, 19914; *Zbir­ka riješenih zadataka iz matematike II, 3* (koautor sa Milošem Tomićem i Pet­rom Karačićem), Sarajevo 1976, 19832, 19873; *Algebra, dio 1*, Sarajevo 1980, 19872; *Algebra, dio 2*, Sarajevo 1980, 19892; *Галаова теорија*, Београд 1997; *Ko­načno*­*dimenzionalne realne divizione algebre*, Podgorica 2000.